
Ova knjiga je posvećena svim životinjama kojima su ljudi oduzeli dostojanstvo, uskraćujući im mogućnost da žive život onako kako to čine druge jedinke njihove vrste. Onima čija su krila podrezana pre nego što su poletela, čiji su koraci zauvek sputani lancima, čiji su pogledi izbledeli u tami kaveza i dimu reflektora. Onima koji su rodjeni da lutaju, rone, cvrkuću, galopiraju, ali su umesto toga učeni da kleče, balansiraju, izvode trikove samo zarad ljudske pohlepe i lične zabave. Ova knjiga je glas za njihovu tišinu i podsećanje na sve ono što im je uskraćeno: sloboda, mir, izbor, i pravo da budu ono što jesu. Ne smemo nikada zaboraviti da dostojanstvo nije privilegija već pravo svakog živog bića. Procene o tačnom broju životinja koje se globalno koriste u cirkusima variraju, ali je jasno da se radi o značajnom broju različitih vrsta. Prema podacima Evropske cirkuske asocijacije, u evropskim cirkusima se koriste brojne vrste životinja, uključujući slonove, tigrove, lavove, konje, kamile, pse, mačke, medvede, zebre, papagaje i zmije. Međutim, tačan broj životinja koje se koriste u cirkusima širom sveta nije precizno dokumentovan. Životinje u cirkusima se često koriste za izvodjenje trikova koji su neprirodni za njih, poput stajanja na zadnjim nogama, balansiranja na lopticama, skakanja kroz vatrene obruče ili vožnje bicikla. Ove veštine se obično uče kroz metode koje uključuju fizičko kažnjavanje i zastrašivanje, kao što su upotreba bičeva, električnih šokova i metalnih kuka. Životinje su često smeštene u skučenim kavezima, bez mogućnosti za normalno kretanje, socijalizaciju ili ispoljavanje prirodnog ponašanja, što može dovesti do ozbiljnih zdravstevenih problema.

Sumrak se već spuštao iznad parka kada je gomila navirala unutra u crveni cirkuski šator iznad čijeg ulaza je stajao ogroman natpis, Circo Zanzara. Iako je bilo dovoljno mesta za sve, svi su se gurali unutra vodjeni rukama svoje dece koja su ih neumorno vukla. Na njihovim licima su se ogledali radost, neka neobična ustreptalost i iščekivanje onoga što će tamo zateći. Iznutra je sve mirisalo na kokice, šećernu vunu. Potpunu tamu su razbijala dva bočna reflektora uperena na sredinu arene. Deca su se provlačila izmedju sedišta držeći grečevito balone u rukama, lizalice veće od sopstvenih dlanova ili vreće pune kokica. Činilo se da su u ovom ambijentu čak i sami roditelji postali deca jer nisu skidali osmehe sa lica i poglede sa središta arene. Sa razglasa je odzvanjala svima dobro poznata muzika, „Entry of the Gladiators“ i unosila u publiku još veće uzbudjenje. Dok su sedišta sa publikom bila skrivena u tami, arena je blještala pod svetlima reflektora, prekrivena piljevinom i razbacanim konfetama. Odjednom se začuo glas sa visine: „Dame i gospodo, decoooo i roditeljiiii, 

[image: ]vpripremite svoje obraze na smeh od kojeg će vas zaboleti stomaci jer stižu nam kraljevi haosa, majstori padova, princ i dva pajaca – trio kojeg se i papagaji plaše da im izgovore ime! Daaaa, dolazeee... Sir Noodlefeet, Ziggy Boing-Boing i Wobblepop Jones!!!“ – vikao je spiker čudnog šešira i još čudnijeg imena – Mr. Chuckleberry Crumpet.

Iza njega je glasno odjeknjo činelo. BOOM! U arenu su utrčali Sir Noodlefeet i Ziggy Boing-Boing na biciklama sa samo jednim točkom. U publici su istog trena nastali smeh i vriska. Dečija lica su blještala od sreće dok su povremeno dobacivali svojim roditeljima zadovoljne poglede. Sir Noodlefeet je bio veoma visok i tanak a noge su mu bile izuzetno dugačke pa su ličile na dve beskrajne špagete. Kapa mu je stalno padala preko očiju pa je stalno nespretno nameštao sa namerom da nešto i vidi dok vozi. Pri tome je vrtio pedalama napred i nazad i ljuljao se nesigurno i nespretno kao da će svakog časa pasti. Sama njegova pojava je delovala veoma komično. Visok i mršav kao štap od lizalice, ali sa ogromnim, savitljivim cipelama koje su se uvijale pri svakom koraku. Na glavi je imao dugački, sjajni cilindar na žuto, ljubičaste uzdužne štrafte, koji mu je stalno padao preko očiju, plavi sako sa zlatnim šljokicama, predugačkim rukavima i prsluk na crvene, velike tufne. Nogavice su mu bile u drugoj boji, jedna crvena a druga žuta. Perika mu je ličila na eksploziju špageta, gomila bledo žutih nudli koje su mu visile sve do ramena. Nos mu je bio velik i crven kao paradajz, bele obrve kao oblačići, a oko usta je imao široku iscrtanu crvenu liniju koja je išla skoro do ušiju pri čemu je delovao kao da se stalno smeje i viče „Wooohoo!“

Ziggy Boing-Boing je kružio oko njega stvarajući još veću zbrku. Za razliku od njegovog prethodnika on je bio nizak, nabijen i skakutao je okolo brzo kao čigra. Pri svakom koraku se čuo zvuk zvonceta i šuškanje. Obučen u neonski narandžasti kombinezon sa oprugama ugradjenim na laktovima i kolenima zbog kojih mu je odeća vibrirala i nakon što bi stao. Oko vrata je imao visoki okovratnik od uštirkanog tila koji ga je žuljao i grebao pa ga je neprestano popravljao. Ispod kombinezona je virila majca sa mustrama kaktusa i lubenice. Na glavi je nosio ogromnu, pufnastu, zelenu afro periku iz koje je virila žuta gumena patkica na federu koja se neprestano ljuljala. Oko očiju je imao iscrtane plave zvezdice a na obrazima iscrtane šarene balončiće. Dok su se njih dvojica ljuljali levo-desno kao pijani pingvini, bacali su uvis tri šarena čunja. Jedan je bio oslikan bananama, drugi sa crvenim zvezdicama dok je treći imao nacrtane klovnovske naočare i pravio smešne zvuke kao gumena patka kada bi pao! Publika je urlala od smeha dok je Ziggy Boing-Boing pokušavao uhvatiti čunj zubima ali mu to nikako nije uspevalo. A onda... je odjednom iz mračne pozadine izmedju rastvorenih crvenih zastora istrčao Wobblepop Jones, obučen u fluorescentno zeleni kostim, sa hulahopom koji je vrtio na struku pri čemu je pravio smešne grimase ne dozvoljavajući deci da se uozbilje. Onako debeljuškast, lagano se klatio u hodu pa se odjednom naglo okrene i pokaže na mali ranac u obliku pileta koji mu je visio na ledjima. Na glavi je nosio kovrdžavu jarko crvenu periku a na vrhu majušni žuti šeširić sa kojeg je odskakao plavi cvetić na dugačkoj dršci. Po obrazima je svuda imao crvene tačkice i crne krugove oko očiju kao da već dugo nije spavao. Polukružno, visoko iscrtane obrve u duginim bojama su se neobično izvijale pri svakoj njegovoj grimasi. Hodao je držeći ruke na odstojanju od tela pri čemu je delovao zbunjeno kao da nije siguran gde je. A onda je stavio hulahop na jednu nogu vrteći ga oko zglavka, pa oko lista i oko kolena. Iako se trudio da izgleda nespretno, Wobblepop Jones je bio prilično vešt u tome. A onda opet odjekne prasak činela. Klovn se naglo zaustavi, iskorači iz hulahupa, natrći se i stavi ga oko zadnjice. Kakav se samo urnebesni smeh prolomio šatorom dok je je vrtio  hulahup sve brže i brže. Svaki put kad bi hulahop skliznuo niže, čulo se „Wooo!“ iz publike, a jedan sasvim maleni dečak iz publike je skočio sa sedišta uperivši prstu u njega pa je iz svog glasa viknuo: „Mamaaa, on ima hulahop na guzi.“

Mr. Chuckleberry Crumpet je komentarisao sav uzbudjen: „A sada, gospodo i deco, pripremite se za baletsku tačku!“, reče pa pokaže ispruženom rukom na svu trojicu. Oni hitro otrčaše do ulaza u arenu, odložiše svoje rekvizite pa zgrabiše svaki od njih tutuu u ružičastoj boji. Sir Noodlefeet zgrabi oveću tablu na kojoj piše “BALLET SCHOOL – samo za prave umetnike!”, pa stade njome kružiti publici ispred nosa. Pri tome ga je Ziggy Boing-Boing pratio u stopu, klimao brzo glavom i pravio bleskaste grimase. Dok je dramatična muzika parala uši, Sir Noodlefeet obučen u ružičati tutuu je navlačio na stopala plave peraje za ronjenje. 

[image: ]Hodao je nespretno sa onim svojim ogromnim stopalima, zapinjući o svoje sopstvene noge, pri čemu se kao bajagi stidljivo cerekao držeći dlan ispred usana. 

Mr. Chuckleberry Crumpet najavljuje: „A sada, dame i gospodo i naravno deco! Prvi čas  baleta sa klovnovskim majstorima gracioznosti... ili bar nešto što liči na to!“, doda na kraju i sam se smejući.

Sir Noodlefeet pokušava da napravi piruetu ali mu se noge neprestano zapetljaju pa se okreće kao pokvareni ventilator koji je izgubio osovinu. Za njim pokušava Ziggy Boing-Boing u žutom tutuu i sa kacigom na glavi, sa baletnom šipkom koju vuče za sobom i pokušava da „vežba gracioznost“, ali pri tome neprestano preteruje, svaki pokret mu je dramatičan kao da skače sa litice. Umesto da konačno stane na vrh prstiju, on stane na noge Sir Noodlefeetu, koji vrišti kao uzavreli čajnik. Iz publike je odjekivao gromoglasan smeh. Nakon njega stiže Wobblepop Jones obučen u... labuda! Pelerina od perja sa kapuljačom u obliku vrata i glave labuda pri čemu je i on nosio ronilačke peraje na nogama. Pokušava da zaleprša nekoliko puta ali pri tome zapinje i gotovo padne na piljevinu. Toliko je mahao jednom nogom u pokušaju da napravi piruetu da mu je jedna peraja odletela pravo u publiku.

Chuckleberry Crumpet: “U baletu moraš znati leteti ali Wobblepop očigledno zna i plivati!“, pa se stade smešno cerekati. A onda sa zvučnika odjekne muzika iz scene Labudovo jezero. Trio nastoji iz petnih žila da skakuće na jednoj nozi sa rukama povijenim u krug iznad glave pri čemu se Sir Noodlefeet neprestano udari o baletnu šipku, Ziggy Boing-Boing gubi ravnotežu pokušavajući da podigne Wobblepopa u vazduh pa obojica padnu. Wobblepop se naglo ispravi, osvrne se oko sebe u naglim trzajima pa vikne: „Ziggy ovo je pogrešno jezeroooo!“

Muzika se ubrza a sva trojica počnu da skaču kao žabe sa logikom, bolje da bilo šta radimo samo da ne stojimo, pri čemu se svaki pad naglašava činelama uz glasno „ČŠAAANG!“

Publika viče: „Još, još, još!“
Jedno dete iz publike skoči pa uzvikne upirući prstom u klovna: „Mama, i ja hoću isti takav tutu i peraja!“
Ali onda kao da su se sva tri klovna umorila sručiše se jedan preko drugog kao palačinke, a Mr. Crumpet uzvikuje: „I evo dokaza da je balet teži nego što izgleda! Applauuuuz za naše simpatične Labudove sa dve leve noge!“

Šator je odjekivao od aplauza i kikotanja dok su sva tri klovna trčala u krug mašući uz neprestani osmeh. Na nekoliko sekundi se reflektori ugasiše pa je nastao potpuni mrak. Pod šatorom se osetilo veliko iščekivanje. A onda svetlo bljesne ponovo a Mr. Chuckleberry Crumepet vikne iz sveg glasa dok su bubnjevi dramatično tukli: „Aaa sada, dame i gospodo, devojčice i dečaci... pripremite se da zadrhtite, da poskočite, da se zapanjite! Jer stižu... kraljevi džungle, vladari divljine, strašni i veličanstveni... LAAAVOVIIII! Sa vama je večeras i najslavniji lav svih vremena, Maxwell, velika zvezda našeg cirkusa poznat kao „Strah i trepet savane“. Za njim stiže i njegov krotitelj – hrabar, neustrašiv i uvek dobre volje: GUSTAAAAVE BONBONCOEURRR!“
Reflektori se naglo prigušiše, a nekoliko manjih svetala počinju da se vrte u krug po areni. Bubanj odjekuje u iščekivanju. Cirkuski radnici žurno guraju izmedju zavesa ogroman kavez, sastavljen od metalnih rešetki koje zveckaju pri

